Mielőtt felforgatta volna a fizikát,
egy fiatal Albert Einstein állítólag azzal fitogtatta zsenialitását,
hogy kigondolt egy összetett talányt ezzel a megfejtési listával.
Ellen tud állni annak a fejtörő megfejtésének,
amit a történelem egyik legokosabb embere írt?
Tegyünk egy próbát.
A világ legritkább halát lopták el a városi akváriumból.
A rendőrség követte a nyomot egy öt egyforma házból álló utcába.
De nem kutathatják át az összes házat egyszerre,
és ha a rosszat választják, a rabló tudni fogja, hogy a nyomában vannak.
Önnek, a város legjobb detektívjének feladata az ügy megoldása.
Amikor a helyszínre érkezik, a rendőrség elmondja, amit tud.
Egy:
mindegyik ház tulajdonosa más nemzetiségű,
más italt fogyaszt,
és másfajta szivart szív.
Kettő:
minden ház belseje más színűre van festve.
Három:
minden házban található egy állat, melyek egyike a hal.
Néhány óra ügyes szimatolás után nyomokra bukkan.
Lehet, hogy sok információnak tűnik,
de egy tiszta és logikus út vezet a megoldáshoz.
A rejtély megoldása hasonlítani fog a Sudoku megfejtésére,
ezért hasznos lehet az információt egy ilyen rácsban elrendezni.
Állítsa meg a videót, elemezze a nyomokat, majd oldja meg a talányt.
Visszaszámlálás: 3
2
1
Kezdésként a nyolcas és kilences nyom információját írja be.
Azonnal rájön, hogy mivel a norvég az utca végén él,
csak egy ház van mellette,
ami biztosan a tizennégyes nyomban szereplő kék falú.
Az ötös nyom azt mondja: a zöld falú ház tulajdonosa kávét iszik.
Ez nem lehet a középső ház, mert már tudja, hogy ott tejet isznak,
de a második ház se lehet, amiről tudja, hogy kék a fala.
Mivel a négyes nyom szerint
a zöld falú ház közvetlenül a fehér falú ház mellett van,
ezért nem lehet az első vagy az ötödik ház sem.
Az egyetlen ház, ami a zöld falú lehet,
és ahol kávét isznak, az a negyedik ház,
ami azt jelenti, hogy az ötödik a fehér falú ház.
Az első nyom egy nemzetiséget és egy színt ad.
Mivel a középső az egyetlen oszlop, ahol ez a két érték hiányzik
ezért ez biztosan a brit piros falú háza.
Na most, az egyetlen beíratlan falszín a sárga.
Ez biztos az első ház lesz,
ahol a hetes nyom szerint a Dunhillt szívó személy él.
A tizenegyes nyom pedig azt árulja el, hogy a ló gazdája mellette lakik,
ami csakis a második ház lehet.
A következő lépés, hogy kitalálja, mit iszik a norvég az első házban.
Nem lehet tea, mert a hármas nyom szerint azt a dán issza.
A tizenkettes nyom szerint nem lehet sör, mert az a személy Bluemastert szív,
és mivel a tejet és kávét már beírta,
ez csak víz lehet.
A tizenötös nyomból tudja,
hogy a norvég szomszédja, aki csakis a második házban lehet,
Blendet szív.
Az egyetlen hely a rácsban szivar és ital nélkül
az ötödik oszlop,
ez a tizenkettes nyomban említett személy otthona kell legyen.
Így pedig csak a második ház marad ital nélkül,
ezért a teát ivó dánnak kell ott élnie.
Most a negyedik háznál hiányzik a nemzetiség és a szivarmárka,
tehát a Prince-t szívó németnek kell ott élnie a tizenhármas nyomból.
Kizárásos alapon megállapíthatja, hogy a brit szív Pall Mallt,
és a svéd él az ötödik házban,
míg a hatos és kettes nyom elárulja,
hogy ennek a kettőnek van kutyája és madara.
A tízes nyomból kiderül, hogy a macska gazdája a Blendet szívó dán mellett él,
ami őt az első házba teszi.
Már csak egy üres hely van a rácsban,
amiből tudja, hogy a zöld falú házban élő német lesz az elkövető.
Ön és a rendőrség betörnek a házba,
ahol halon érik a rablót.
Bár ez a magyarázat egyszerű volt,
ilyen rejtvények megoldása gyakran hibásan kezdődik, és zsákutcákba vezet.
A trükk része a kizárásos módszer használata,
és sok kísérletezgetés, hogy beillesszük a megfelelő darabokat.
Minél több logikai rejtvényt old meg,
annál jobb lesz a megérzése,
hogy mikor van elég információ következtetések levonására.
Vajon tényleg a fiatal Einstein írta ezt a talányt?
Valószínűleg nem.
Nincs rá bizonyíték,
és néhány említett márka túlságosan újkeletű.
De az itt használt logika nem sokban különbözik
a többváltozós egyenletek megoldásánál használthoz,
még azoktól sem, melyek az univerzum természetét írják le.